नई दिल्ली। दिल्ली के मुख्यमंत्री अरविंद केजरीवाल छह दिन से उप राज्यपाल सचिवालय में धरना दे रहे हैं। उनके साथ उप मुख्यमंत्री मनीष सिसोदिया, मंत्री गोपाल राय और सत्येंद्र जैन भी धरने पर बैठे हैं। उप राज्यपाल अनिल बैजल और केंद्र सरकार इस गतिरोध को समाप्त करने के लिए कोई पहल नहीं कर रही है। उप राज्यपाल का कहना है कि केजरीवाल दिल्ली में जिन समस्याओं की बात कर रहे हैं,वैसा दिल्ली में कुछ भी नहीं है। सारे अधिकारी काम कर रहे हैं। केंद्र सरकार के कान में भी जूं नहीं रेंग रहा है। ऐसे में आम आदमी पार्टी ने आज प्रधानमंत्री आवास तक मार्च निकालने का फैसला किया है।